text: Noves victòries per al Serra Vernissa al Bellús Trail Mountain - Portal de Xàtiva
  Aquest diumenge es va celebrar la 2a edició del Bellús Trail Mountain, on es van disputar 2 modalitats. La curta, un Sprintrail de 13km i +600, en la que els corredors del club Serra Vernissa de Xàtiva van ocupar les dos primeres posicions del pòdium. Martínez Belda va guanyar amb 1h07' i Tormo Suárez va ser 2n a 13". Marcuello va ser 6é i Gatto Rici, 8é de la general, es va imposar en categoria veterana. Va completar la participació Jorge Mateu, Rafa Morant i Sabina Moyá. Així el club també va guanyar per equips.
  A la Marató de 42km i 1500+, Tomeu Calabuig va ser 4t amb 4h38' i Juanvi Cuenca el 18 amb 5h29'.
  Alguns membres del club Vernissa també van participar a la II Volta a Peu a l'Ènova. Entre ells Nicolás Martínez i Jerónimo Cebrià.
  Per últim, destacar que dos membres del club van participar al Duatlón Croos Villa de Santa Pola, en el que Carlos Horcajada va acabar en la posició 162 amb 1h21 i Jose Javier Pérez el 384 amb 1h28'. Havien de fer 5km correguent, 19 amb BTT i 3 més correguent.
  Aquest cap de setmana el club participarà al IV Trail de Vallada on es disputaran dos modalitats. El Trail de 21k i +1.200 i l'Esprintrail de 12k i +550. A més, alguns membres del club també aniran a la cursa de muntanya de Beneixama.